Saka 20 panalitèn kang wis dilakoni ing saubengé donya, nuduhké yèn kopi bisa nyuda résiko diabetes tipe-2 nganti tekan 50%. Miturut para peneliti, kadadéan mau dinuga saka asem klorogenik kang dikandhut kopi duwé guna kanggo ngalonke penyerapan gula ing pencernaan. Asam klorogenik uga bisa mancing ngrembakane GLP-1, ya iku zat kimia kang bisa nambahi produksi insulin (hormon kang ngatur penyerapan gula sajeroning sel – sel). Saéngga bisa nyegah resistensi insulin, minangka pratandha anané diabetes tipe-2. Zat liyané kang dikandhut kopi ya iku trigonelin (pro vitamin B3) kang uga bisa nyengkuyung kanggo ngalonke penyerapan glukosa. 